text: نائب صدر جمہوریہ ہند نے کہا کہ اقوام متحدہ وقتاً فوقتاً ہر طرح کی عالمی دہشت گردی سے نبردآزما ہونے کیلئے مختلف النوع قراردادیں منظور کرتی اور اختیار کرتی رہی ہے۔ تاہم چند ایسے ممالک ہیں جو اقوام متحدہ کے اراکین ہونے کے باوجود ان قراردادوں کو نظرانداز کرکے دہشت گردانہ تنظیموں کی پرورش کرتے رہے ہیں اور ان کو مدد دیتے رہے ہیں۔ اب عالمی برادری کیلئے وقت آگیا ہے کہ وہ اس طرح کی صورتحال پر توجہ مرکوز کرے اور اس طرح کے خاطی اراکین کے خلاف کارروائی کرے۔